CELEX: 32016D0203(01)
Language: lt
Date: 1454371200000
Title: 2016 m. vasario 2 d. Komisijos sprendimas dėl paveldo vietų, kurioms 2015 m. suteikiamas Europos paveldo ženklas

3.2.2016   
            
            
               LT
            
            
               Europos Sąjungos oficialusis leidinys
            
            
               C 40/3
            
         KOMISIJOS SPRENDIMAS
   2016 m. vasario 2 d.
   dėl paveldo vietų, kurioms 2015 m. suteikiamas Europos paveldo ženklas
   (2016/C 40/03)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. lapkričio 16 d. Europos Parlamento ir Tarybos sprendimą Nr. 1194/2011/ES dėl Europos Sąjungos veiksmų, susijusių su Europos paveldo ženklu (1), ypač į jo 14 straipsnio 1 dalį,
   kadangi:
   
               (1)
            
            
               2015 m. gruodžio 2 d. Europos ekspertų grupė perdavė Komisijai ataskaitą dėl paveldo vietų, kurioms 2015 m. būtų galima skirti Europos paveldo ženklą, atrankos proceso, o Komisija, atsižvelgdama į joje pateiktas rekomendacijas, turėtų nustatyti paveldo vietas, kurioms bus suteiktas minėtas ženklas;
            
         
               (2)
            
            
               vadovaujantis Sprendimo Nr. 1194/2011/ES 15 straipsniu, reguliariai vykdoma kiekvienos paveldo vietos, kuriai suteiktas ženklas, stebėsena, siekiant užtikrinti, kad ji toliau atitiktų nustatytus kriterijus ir joje toliau būtų laikomasi paraiškoje pateikto projekto ir darbų plano,
            
         NUSPRENDĖ:
   Vienintelis straipsnis
   Europos paveldo ženklas skiriamas Priešistorinei neandertaliečių vietovei ir Krapinos muziejui (Kroatija), Olomouco Pšemislidų piliai ir Arkidiecezijos muziejui (Čekija), Sagrešo kyšuliui (Portugalija), Imperatoriaus rūmams (Austrija), Tartu universiteto istoriniam ansambliui (Estija), Ferenco Listo muzikos akademijai (Vengrija), Mundaneumui (Belgija), Pirmojo pasaulinio karo Rytų fronto kapinėms Nr. 123 (Lenkija) ir Strasbūro Europos kvartalui (Prancūzija).
   
      Priimta Briuselyje 2016 m. vasario 2 d.
      
         
            Komisijos vardu
         
         Tibor NAVRACSICS
         
            Komisijos narys
         
      
   
   
      (1)  OL L 303, 2011 11 22, p. 1.